Diari Oficial de la Generalitat Valenciana


Sumari del DOGV 6916, del 04-12-2012 (2012/11546)

RESOLUCIÓ de 12 de novembre de 2012, de la Conselleria d'Educació, Formació i Ocupació, per la qual s'atribuïx la denominació específica de Torrevigía a l'Instituto de Educación Secundaria número 5 de Torrevieja.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11149


Data del document
:   12-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 12 de novembre de 2012, de la Conselleria d'Educació, Formació i Ocupació, per la qual s'atribuïx la denominació específica de Torrevigía a l'Instituto de Educación Secundaria número 5 de Torrevieja. [2012/11295]  
El Consell Escolar de l'Instituto de Educación Secundaria número 5 de Torrevieja, en la sessió celebrada el dia 8 de juliol de 2011, va aprovar sol·licitar per al mencionat centre la denominació específica d'IES Torrevigía.  
Esta proposta va ser aprovada pel Consell Escolar Municipal de l'Ajuntament de Torrevieja, en sessió celebrada el dia 5 de juny de 2012. Disposa a més, de l'informe favorable de la Inspecció Educativa de la Direcció Territorial d'Educació, Formació i Treball d'Alacant, de data 4 de juliol de 2012.  
La dita denominació fa referència a una de les dos torres defensives i de vigilància de l'època de la Reconquista, concretament a la torre Vella. En 1803 Carles IV va decidir traslladar l'administració de les Salines Reials al costat de la torre Vella, i així és com el nom del municipi ve de l'antiga torre de guaita o Vella, situada a les Eres de la Sal.  
  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària, establix que, creat el centre, el consell escolar podrà proposar a la Conselleria d'Educació la denominació específica, després de l'informe favorable del consell escolar municipal o, si no n'hi ha, del ple de l'ajuntament corresponent.  
  
L'article 3.3 de l'esmentat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 20 d'agost de 2012, que no figura inscrit cap centre en eixa localitat, amb la dita denominació.  
  
Vista la proposta del director general de Centres Docents de data 24 d'octubre de 2012, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació i en virtut de la delegació establida en la Resolució de 22 de juny de 2010, resolc:  
  
  
Primer  
Concedir la denominació específica de Torrevigía a l'Instituto de Educación Secundaria número 5 de Torrevieja (Alacant) codi 43094223.  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
  
Quart   
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació de la Conselleria d'Educació, Formació i Ocupació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí que s'utilitze qualsevol altra via que es considere oportuna.  
  
València, 12 de novembre de 2012. La consellera d'Educació, Formació i Ocupació, p. d. (Resolució 22.06.2010; DOCV 6301, 01.07.2010), el secretari autonòmic d'Educació: Rafael Carbonell Peris.